
	Tisztelt Képviselő-testület!

Az államháztartásról szóló 2011. évi CXCV. törvény (a továbbiakban: Áht. 23. § előírásainak megfelelően elkészítésre került Alsónyék Község Önkormányzatának költségvetési rendelete, amely az Áht. 24. §-a szerint február 15-ig a Képviselő-testület számára benyújtásra kerül. 
A költségvetés rendelettervezete az Ávr. 27. §-a alapján a költségvetési szerv vezetőivel egyeztetésre került. 

Az Áht. 23. § előírásain túl az Áht. 24. (4) bekezdés szerint a következő mérlegeket és kimutatásokat kell a költségvetés előterjesztésekor a Képviselő-testület részére tájékoztatásul – szöveges indoklással együtt – bemutatni:
a) a helyi önkormányzat költségvetési mérlegét közgazdasági tagolásban, előirányzat felhasználási tervét,
b) a többéves kihatással járó döntések számszerűsítését évenkénti bontásban és összesítve,
c) a közvetett támogatásokat – így különösen adóelengedéseket, adókedvezményeket – tartalmazó kimutatást, és
d) a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait. 
A beterjesztett költségvetés mellékletei a fenti kimutatásokat tartalmazzák.

A jogszabályi háttér a költségvetési rendelettervezethez

· A költségvetés Magyarország 2026. évi központi költségvetéséről szóló 2025. évi LXIX.  törvény és Magyarország 2026. évi központi költségvetésének megalapozásáról szóló 2025. évi LI. törvény figyelembe vételével került összeállításra.
· 2026. január 1-től változott a minimálbér és a garantált bérminimum. A minimálbér a korábbi bruttó 290 800 Ft-ról 322 800 Ft-ra nőtt, a garantált bérminimum pedig 348 000 Ft-ról 373 200 Ft-ra változott. 
· A szociális hozzájárulási adó mértéke nem változott, ez évben is 13%.
· Az önkormányzatok központi finanszírozása az elmúlt évek gyakorlatának megfelelően a 2026. évben is az önkormányzati feladatellátáshoz igazodó, feladattípusú támogatási rendszerben történik. Az önkormányzatok kötelező feladatainak forrása továbbra is a törvényi előírások alapján, az önkormányzatok eltérő adottságait is figyelembe véve kerül meghatározásra.
· Az Önkormányzat a hivatali feladatait a Bátaszéki Közös Önkormányzati Hivatal, az óvodai feladatellátást a MOB és az egészségügyi és szociális feladatait az ESZGY társulások segítségével látja el.


A költségvetési javaslat a biztonságos működést alapul véve, a takarékos gazdálkodás szemléletével került összeállításra. 
A 2026. évben a költségvetés egyensúlya biztosított, az Önkormányzat nem tervez hitelfelvételt.

Alsónyék Község Önkormányzatának előirányzatai: 
		Bevételek fő összege 417 871 635 Ft,
		Kiadások fő összege  417 871 635 Ft.

BEVÉTELEK:
A költségvetési rendeletben szereplő bevételi jogcímek részletezése:
	 
	2025. évi eredeti előirányzat
	2026. évi eredeti előirányzat
	Eltérés

	Működési célú támogatások államháztartáson belülről
	29 613 328
	35 628 209
	6 014 881

	Felhalmozási célú támogatások államháztartáson belülről
	103 876 675
	319 195 993
	215 319 318

	Közhatalmi bevételek
	52 800 000
	51 300 000
	-1 500 000

	Működési bevételek
	5 626 000
	3 815 000
	-1 811 000

	Felhalmozási bevételek
	0
	2 500 000
	2 500 000

	Működési célú átvett pénzeszköz
	0
	0
	0

	Felhalmozási célú átvett pénzeszköz
	0
	0
	0

	Költségvetési bevételek összesen:
	191 916 003
	412 439 202
	220 523 199

	 Költségvetési maradvány igénybevétele
	29 029 186
	5 432 433
	-23 596 753

	Finanszírozási bevételek összesen:
	29 029 186
	5 432 433
	-23 596 753

	BEVÉTELEK ÖSSZESEN:
	220 945 189
	417 871 635
	196 926 446



A működési célú támogatások államháztartáson belülről előirányzat keretében a 2026. évben az Önkormányzat 35 628 209 Ft állami támogatásban részesül, amelyből az Önkormányzat működési támogatásai 25 254 349 Ft. 
A működési támogatás a  következő jogcímeken:
· A települési önkormányzatok működésének általános támogatása jogcím magában foglalja a településüzemeltetéssel kapcsolatos támogatásokat (zöldterület gazdálkodás támogatása, közvilágítás támogatása, köztemető támogatása, közutakkal kapcsolatos feladatok támogatása) az egyéb önkormányzati feladatok támogatását, a lakott külterülettel kapcsolatos feladatok támogatását, a polgármesteri illetményhez és költségtérítéshez nyújtott támogatást, valamint a közvilágításra juttatott kiegészítő támogatást. Az Önkormányzat ezen a jogcímen 14 093 588 Ft támogatásban részesül.
· Az egyes szociális és gyermekjóléti feladatok támogatása jogcímen kerül finanszírozásra a szociális étkeztetés, valamint a falugondnoki vagy tanyagondnoki szolgáltatás. Az Önkormányzat ezen a jogcímen 7 137 000 Ft támogatásban részesül.
· Az Önkormányzatok gyermekétkeztetési feladatainak támogatása jogcímen 264 000 Ft támogatás érkezik, amely keretében az Önkormányzat a szünidei gyermekétkeztetés biztosítására kap támogatást.
· Önkormányzatok kulturális feladatainak támogatása a települési önkormányzat lakosságszámának alapján illeti meg az önkormányzatunkat. Az Önkormányzat ezen a jogcímen 3 759 761 Ft támogatásban részesül.
A 2026. évi általános működési és ágazati feladatok támogatásának részletes kimutatását a 10. számú melléklet tartalmazza.

Egyéb működési célú támogatásként 10 373 860 Ft bevétellel tervez az Önkormányzat, amely keretében a közfoglalkoztatottak bértámogatása 9 179 874 Ft összeggel, a Versenyképes Járások Extra keretében érkező 537 171 Ft összegű bevétel és a TOP PLUSZ bölcsőde projekthez, valamint a VP6-7.2.21. Nyéki – hegyi út projekthez kapcsolódó, összességében 656 815 Ft támogatás bevétele került megtervezésre.

Felhalmozási célú támogatások államháztartáson belülről soron a TOP-Plusz  pályázat keretében megvalósításra kerülő bölcsőde beruházás támogatásból származó 319 195 993 Ft bevétele került tervezésre.

A közhatalmi bevételek előirányzatán az adóbevételek 2026. évben várható összege került megtervezésre. A településnek iparűzési adóból várhatóan 48 000 000 Ft összegű bevétele, magánszemélyek kommunális adójából 2 900 000 Ft összegű bevétele, és építményadóból 200 000 Ft bevétele származik. Összesen 51 300 000 Ft bevétel került erre sorra tervezésre.

A működési bevételek előirányzata 3 815 000 Ft összegben került megtervezésre. Itt került betervezésre az önkormányzat tulajdonában lévő ingatlanok és egyéb vagyontárgyak bérbeadásának, használatának díja 1 500 000 Ft összegben, közvetített szolgáltatásokból származó várható bevétel 60 000 Ft összegben, a szolgáltatások bevétele 600 000 Ft összegben, ellátási díjak 1 000 000 Ft bevétele és az ÁFA összege. 

Felhalmozási bevételek között ingatlan értékesítéssel tervezett az Önkormányzat 2 500 000 Ft összegben. 

Így a költségvetési bevételek előirányzata összesen 412 439 202 Ft. 

Bevételt képez még az előző évi költségvetési maradvány 5 432 433 Ft összege, amely finanszírozási bevételként került megtervezésre.

Így az Önkormányzat bevételi előirányzatának főösszege 417 871 635 Ft.

KIADÁSOK:
	 
	2025. évi eredeti előirányzat
	2026. évi eredeti előirányzat
	Eltérés

	Személyi juttatások
	27 500 000
	32 576 000
	5 076 000

	Munkaadókat terhelő járulékok és szociális hozzájárulási adó
	2 955 000
	3 675 000
	720 000

	Dologi kiadások
	34 690 861
	32 506 000
	-2 184 861

	Ellátottak pénzbeli juttatásai
	2 760 000
	2 760 000
	0

	Egyéb működési célú kiadások
	27 528 092
	26 365 538
	-1 162 554

	-       Ebből tartalék
	500 000
	3 749 556
	3 249 556

	Beruházások
	124 715 931
	319 195 993
	194 480 062

	Felújítások
	0
	0
	0

	Egyéb felhalmozási kiadások
	0
	0
	0

	Költségvetési kiadások összesen:
	220 149 884
	417 078 531
	196 928 647

	Finanszírozási kiadások belföldre összesen:
	795 305
	793 104
	-2 201

	KIADÁSOK ÖSSZESEN:
	220 945 189
	417 871 635
	196 926 446



A személyi juttatások eredeti előirányzata 32 576 000 Ft az előző évi 27 500 000 Ft-tal szemben.
 Itt terveztük meg a rendszeres (munkabérek) és nem rendszeres egyéb kifizetéseket (cafetéria juttatás és bankszámlavezetési díj) kiadásait.  2026. január 1-től változott a minimálbér és a garantált bérminimum, a munkabéreknél ezekkel az emelt összegekkel terveztünk.  
Az Önkormányzat alkalmazásában állók tervezett létszáma 5 fő választott képviselő, 2 fő közalkalmazott és 3 fő munka törvénykönyve hatálya alá dolgozó. A közfoglalkoztatottak tervezett létszáma 6 fő.
A cafetéria juttatás az előző évi összegnek megfelelően, nettó 100 000 Ft összeggel, illetve az időarányos foglalkoztatás estén arányos összeggel került be a javaslatba.
Törvény szerinti illetmények, munkabérek kifizetésére, bankszámlavezetési díj biztosítására, cafetéria juttatásra, magáncélú telefon díjára, valamint reprezentációs kiadásokra vettünk számításba előirányzatot.  Egyéb külső személyi juttatások kifizetésével tervszinten nem számolunk.

A munkaadót terhelő járulékok és szociális hozzájárulási adó tervezett előirányzatán 3 675 000 Ft összeggel számoltunk a személyi juttatások előirányzat vonzataként.  
A 2026. évben a munkaadót terhelő szociális hozzájárulási adó mértéke 13 %, az előző évhez képest nem változott. 

A dologi kiadások előirányzata soron 32 506 000 Ft kiadás felmerülésével számolunk.
A dologi kiadások tervezésénél is a takarékossági követelményeket szem előtt tartva vettük számításba az egyes kiadási jogcímeket. A 2025. évi állandó kiadások teljesítését vettük alapul, elhagytuk az eseti kifizetéseket és számba vettük a várható 2026. évi rendkívüli kiadásokat. 
Üzemeltetési anyagok beszerzésére 3 770 000 Ft-ot, informatikai és kommunikációs szolgáltatások igénybevételére 720 000 Ft-ot, közüzemi díjakra (áram, gáz, vízdíj) 6 780 000 Ft-ot, vásárolt élelmezésre 2 078 000 Ft-ot terveztünk. Bérleti díjra 3 190 000 Ft-ot, karbantartási, kisjavítási szolgáltatások kiadásaira 750 000 Ft-ot, egyéb (közvetített szolgáltatások, szakmai és egyéb) szolgáltatások fedezetére 6 918 000 Ft-ot vettünk számításba. Biztosítási díjra 1 350 000 Ft, reklám- és propagandakiadásokra 100 000 Ft, egyéb dologi kiadásokra 850 000 Ft szerepel a költségvetésben. Ezen felül ÁFA fizetési kötelezettségként 6 000 000 Ft-tal terveztünk.

Az ellátottak pénzbeli juttatásai előirányzattal összefüggő kiadásként az önkormányzatnál 2 760 000 Ft előirányzat szerepel a javaslatban. A 19. sz. melléklet szemlélteti egyes támogatási jogcímeket.

Az egyéb működési célú kiadások előirányzatán 26 365 538 Ft szerepel a rendelet-tervezetben. Az önkormányzatot szolidaritási hozzájárulás fizetési kötelezettség nem terheli. 
Az egyéb működési célú kiadások között jelenik meg a társulásoknak és KÖH-nek átadandó hozzájárulások összege, valamint a Bursa ösztöndíj 650 000 Ft összege. 
Az ESZGY társulás felé 299 255 Ft, a Mikrotérségi Óvoda és Bölcsőde Intézmény-fenntartó Társulás felé 1 505 345 Ft a népességarányosan önkormányzatra jutó munkaszervezeti hozzájárulás mértéke. 
Az egészségügyi és szociális feladatok (családsegítés, házi segítségnyújtás) társulásban történő ellátására az igénybevétel alapján 2 058 926 Ft-ot kell, míg az óvoda és bölcsőde fenntartására 3 600 900 Ft-ot kell az önkormányzatnak biztosítani. 
Ezen a soron került tervezésre többek között a KÖH-nek átadandó hozzájárulás 12 711 556 Ft összege, a civil-, vagy más nonprofit szervezetnek nyújtott egyéb működési célú támogatások 1 790 000 Ft összegű kiadása.

A Tartalékok előirányzata az önkormányzati költségvetésben 3 749 556 Ft, amelyből általános tartaléként 698 623 Ft, míg céltartalékként 3 050 933 Ft került megtervezésre a Tájház felújítása céljából. 

A felhalmozási költségvetési előirányzata 319 195 993 Ft összeggel került megtervezésre. 2026. évben beruházásként a TOP PLUSZ pályázat keretében megvalósuló bölcsőde beruházás került tervezésre. 

A finanszírozási kiadás előirányzata az önkormányzati költségvetésben 793 104 Ft, mely a Kincstár által 2025. decemberében a bérfizetéssel összefüggően megelőlegezett támogatás visszafizetését jelenti.

Így az Önkormányzat kiadási előirányzatának főösszege 417 871 635 Ft.

Kérem, az előzőekben részletezettek szerint összeállított költségvetési rendelet-tervezet elfogadását

Tisztelt Képviselő-testület!


A jogalkotásról szóló 2010. évi CXXX. törvény (Jat.) 17. §-a alapján a költségvetési rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A költségvetési rendelettervezet előzetes hatásvizsgálatának megállapításai a következők: 

Társadalmi, gazdasági, hatások

A költségvetési rendeletben foglaltak végrehajtása elősegíti az önkormányzat Gazdasági Programjában és költségvetési koncepciójában a szociális rendszer fejlesztésére vonatkozó célok megvalósítását, a foglalkoztatás növelését.
A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.

Környezeti és egészségügyi következmények

A költségvetési rendeletben foglaltak végrehajtása elősegíti a Gazdasági Programban meghatározott Környezetvédelmi Program megvalósulását.

A költségvetési rendeletben foglaltak végrehajtásának egészségügyi követelményei nincsenek.

Adminisztratív terheket befolyásoló hatások

A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára. 

A jogszabályok megalkotásának szükségessége, a jogalkotás elmaradásának várható következményei

A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.
A jogszabály alkalmazásához szükséges személyi, szervezeti, tárgyi és pénzügyi feltételek
 
A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.  

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait. 
2

